
гр. Кърджали, бул. “Беломорски” № 48, тел. +359361 62703, факс: + 359361 62708, e-mail: okrsad_kj@mail.bg
УТВЪРДИЛ:

ПРЕДСЕДАТЕЛ 

НА ОС – КЪРДЖАЛИ: /п/
ИНДИВИДУАЛНА ДЛЪЖНОСТНА ХАРАКТЕРИСТИКА

НА СЪДЕБЕН СЛУЖИТЕЛ

	ДЛЪЖНОСТ:  „СИСТЕМЕН АДМИНИСТРАТОР”
	КОД НО НКПД: 25226001


	РАНГ: 
	Минимален: V
	Максимален: І


МИНИМАЛНИ ИЗИСКВАНИЯ ЗА ДЛЪЖНОСТТА
      За системен администратор се назначава лице, което:

1. е пълнолетен български гражданин;

2. притежава необходимите нравствени и професионални качества;

3. притежава добри практически умения за работа със системен и приложен софтуер;

4. не е поставено под запрещение;

5. не е осъждано за умишлено престъпление от общ характер;

6. не е лишено по съответен ред от правото да заема определена длъжност;

7. не е в йерархическа връзка на ръководство и контрол със съпруг или съпруга, с лице, с което е във фактическо съжителство, с роднина по права линия без ограничения, по съребрена линия до четвърта степен включително или по сватовство до четвърта степен включително;

8. не е едноличен търговец, неограничено отговорен съдружник в търговско дружество, управител, търговски пълномощник, търговски представител, прокурист, търговски посредник, ликвидатор или синдик, член на орган на управление или контрол на търговско дружество или кооперация;

9. не е народен представител;

10. не е съветник в общински съвет;

11. не заема ръководна или контролна длъжност на национално равнище в политическа партия;

12. не работи по трудово правоотношение при друг работодател, освен като преподавател във висше училище;

13. не е адвокат, нотариус, частен съдебен изпълнител и не упражнява друга свободна професия;

14. отговаря на минималните изисквания за степен на завършено образование и ранг или професионален опит, както и на специфичните изисквания, предвидени в нормативните актове за заемане на длъжността.

ОПИСАНИЕ НА ДЛЪЖНОСТТА
     Подпомага административния ръководител и съдебния администратор при въвеждането и подържането на информационните и периферните системи в администрацията на съда, подържа наличния хардуер и софтуер, анализира потребностите от промяна и прави предложения за актуализиране и усъвършенстване на системата; извършва системно администриране на компютърната мрежа (сървъри, мрежови устройства и др.).  
ОСНОВНИ ДЛЪЖНОСТНИ  ЗАДЪЛЖЕНИЯ
1. Отговаря за програмното и технологично осигуряване на компютърната техника в администрацията на съда и за работата на комуникационните системи и сървъри, и за системно администриране на компютърната мрежа (сървъри, мрежови устройства и др.).
2. Осигурява интегрирането на информационната система на администрацията на съда с информационните системи на другите ведомства – разработва и изпълнява програми за внедряване на съвременни информационни технологии и комуникации в администрацията на съда и организира изпълнението им.
3. Инсталира, конфигурира и поддържа OS – MS Windows XP / Vista / 7 / 8; мрежови OS - MS Windows 2000 / 2003  / 2008 Server, офис приложения: MS Office XP / 2003 / 2010; Networking: TCP/IP базирани мрежи; поддържа работни станции с операционна система.  Грижи се за нормалното функциониране на клиент-сървър, приложения и бази данни.
4. Поддържа работоспособността на компютърните конфигурации и периферията към тях.
5. Конфигурира, настройва и поддържа офис приложения, софтуер за локализация на работната среда; следи и предпазва потребителите и системата от разпространение на вируси и друг подобен софтуер.
6. Администрира и контролира достъпа на потребителите до базите данни, управлява и следи достъпа на потребители до мрежата, осигурява и контролира защитата на мрежата от неоторизиран достъп.
7. Извършва периодична актуализация на операционните системи, провежда и осъществява техническа поддръжка на наличния хардуер, и отговаря за съхраняването на натрупаната информация, като периодично я архивира на електронен носител.
8. Администрира TCP/IP мрежи и услуги, администрира активни мрежови  LAN/WAN устройства – модеми, комутатори и маршрутизатори.
9. Извършва техническа поддръжка на наличния хардуер и прави предложения за периодично технологично обновяване. 
10. Прави предложения за закупуване на нови и модернизиране на съществуващи програмни продукти, като извършва инсталирането и поддържането им.
11. Координира планирането и реализацията на проектите за техническо и програмно осигуряване на съда.
12. Разработва и предлага принципите на информационното управление и системата за достъп на информация.
13. Организира компютърното обучение на служителите в администрацията на съда и ги подпомага в тяхната работа в мрежата.
14. Контролира и отговаря за наличността, движението, физическата цялост и нормалното състояние на наличната техника (ДМА и НДА). 

15. Анализира нуждите от промяна в текущия специализиран софтуер и изготвя доклад за съответните такива. 

16. Докладва на съдебния администратор и на председателя на съда за всички текущи проблеми във връзка с наличния хардуер и софтуер. 
17. Изработва правила и инструкции относно ползването на наличния хардуер, софтуер и на базата данни. 

18. Подпомага административния ръководител на съда и съдебния администратор за въвеждането и поддържането на информационните и компютърните системи в съда. 

19. Актуализира информацията на интернет страницата на съда.

20. Подпомага административния ръководител на съда и съдебния администратор в събирането и обобщаването на статистическата информация. 

21. Оказва помощ при отстраняване на констатирани грешки при отразяване на съдебната информация в електронното досие, електронните деловодни книги и регистри. 

22. Съвместно с административния секретар изпълнява дейностите от звено „Информационно обслужване, статистика и информационни технологии” - чл. 23 ПАС.

23. Изготвя и друга статистическа информация.

24. Съблюдава принципа на йерархичност;

25. Спазва правилата за аварийна и противопожарна безопасност, санитарно-хигиенните норми и правила, инструкциите по здравословни и безопасни условия на труд.

26. Пази като служебна тайна сведенията, които са станали известни в кръга на службата и засягат интересите на граждани, юридически лица и държавата;

27. Съхранява и опазва получената и пренасяната документация;

28. При изпълнение на служебните си задължения и в обществения живот да има поведение, което не уронва престижа на съдебната власт;

29. Да има етично поведение с всички граждани, с които влиза в контакт при и по повод изпълнение на служебните си задължения;

30. Спазва принципите и нормите на Етичния кодекс на съдебните служители;

31. Изпълнява служебните си задължения в делово облекло и носи табелка с името и длъжността си;

32. Получава срещу подпис зачисленото движимо имущество, собственост на съда, за което отговаря през работното време. Предава същото срещу подпис при напускане или преместване на работното място;

33. При повреждане, загубване или изчезване на имущество, информация и данни, незабавно уведомява ръководството на съда;

34. Длъжен е да спазва установеното работно време и да го използва за изпълнение на възложените му задачи;

35. При служебна необходимост е длъжен да изпълнява служебните си задължения и в извънработно време;

36. При констатиране на административна слабост, пропуск или нарушение, създаващо предпоставка за корупция, измама или нередност е длъжен незабавно да уведоми ръководството на съда;

37. Изпълнява и други дейности, възложени му от председателя на съда и съдебния администратор.

38. Заедно с останалите съдебни служители взема участие при координиране на съдебната работа, свързана с изпълняваните функции и задължения.

ОТГОВОРНОСТИ
1. Отлични познания по мрежови и информационни системи. 
2. Отлични познания на Закона за съдебната власт, Правилника за администрацията в съдилищата, Етичния кодекс на съдебните служители, Закона за защита на личните данни, Закона за защита на класифицираната информация, Закона за киберсигурност. 

3. Носи отговорност за компютърната техника. 
4. Носи отговорност за точното и качествено изпълнение на утвърдените с настоящата длъжностна характеристика задачи.

5. Носи отговорност за съхраняването на информацията.

6. Носи отговорност за вреди причинени на работодателя – отговорност за достоверността на предоставените данни и за своевременното им представяне, разгласяване на поверителна информация, станала му известна при или по повод извършваната работа, накърняване доброто име на съда.

7. Носи отговорност за опазване на получената и пренасяна документация.

8. Носи отговорност за опазване на служебната информация.
9. Носи отговорност за спазване на трудовата и технологичната дисциплина.

10. Носи отговорност за зачисления му инвентар и опазване на съдебното имущество.

11. Носи отговорност за спазване на Правилника за администрацията в съдилищата, Етичния кодекс на съдебните служители, вътрешните правила и процедури, утвърдени от административния ръководител на съда.

12. Носи отговорност за собствените си резултати.

13.  Носи отговорност за спазване на правилата за аварийна и противопожарна безопасност, санитарно-хигиенните норми и правила, инструкциите за здравословни и безопасни условия на труд;

14. Носи отговорност за административни пропуски и нарушения, създаващи предпоставки за корупция, измами и нередности.

ОРГАНИЗАЦИОННИ ВРЪЗКИ
     Длъжността  „Системен администратор” е изпълнителска. Пряко е подчинен на съдебния администратор и на председателя на съда. Има непосредствени взаимоотношения със съдебните служители и съдиите. Има вътрешни и външни професионални контакти с органи и организации в кръга на изпълняваните функционални задължения.

ИМА ПРАВО

1. Да получава по определения ред заплата, съгласно Класификатор на длъжностите за съдебните служители в администрацията на органите на съдебна власт и поименното щатно разписание на длъжностите и работните заплати при Окръжен съд – Кърджали.

2. При изпълнение на служебните си задължения в почивни и празнични дни по разпореждане на Председателя на съда да получава допълнително възнаграждение в размер, определен от ВСС.

3. На основен отпуск и допълнителен платен годишен отпуск за работа извън работно време, и за изпълнение на допълнителни задължения в размер, определен от ВСС.

4. Да получава ежегодно сума за облекло в размер до две средномесечни заплати на заетите в бюджетната сфера.

5. На задължителна застраховка срещу злополука за сметка на бюджета на съдебната власт.

6. Може да бъде поощряван с отличие или награда за проявен висок професионализъм, образцово изпълнение на служебните задължения и високи нравствени качества при условията на чл. 358а ЗСВ.
7. На еднократно парично обезщетение в размер на толкова брутни месечни възнаграждения, колкото години има прослужени в органите на съдебната власт, но не повече от десет брутни месечни възнаграждения при освобождаване от длъжност, поради добиване право на пенсия за осигурителен стаж и възраст.

8. Да членува в организации, които защитават професионалните му интереси. 

9. При изпълнение на служебните си задължения се легитимира със служебна карта.

ДОПЪЛНИТЕЛНИ   РАЗПОРЕДБИ

§1. Настоящата длъжностна характеристика може да бъде изменяна и допълвана при промяна на изискванията и задълженията, произтичащи от нормативни или структури промени.

§2. Изменение и допълнение на настоящата длъжностна характеристика се извършва по реда на нейното утвърждаване.

ЗАПОЗНАТ  С  ДЛЪЖНОСТНАТА  ХАРАКТЕРИСТИКА: 



ДАТА:  ……………..        

